FNs ekspedisjonskorpsmedalje er utført i bronse og er 35 mm i diameter. Adversen viser FNs emblem, et verdenskart sett fra Nordpolen omgitt av olivengrener. I åpningen mellom de to olivenkvistene i medaljens øvre del står innskriften «UNEF» i en bue. Reversen har innskriften «UNITED NATIONS EMERGENCY FORCE». Medaljen er opphengt i et lystgult bånd med lys blå midtstripe og to smale striper i blått og grønt ved hver kant. Fargene og mønsteret symboliserer FNs fredsbevarende rolle i ørkenen mellom de to land.